Menee yli hilseen... - Elämä on elämää - Vuodatus.net
Tässä eilisen ja tämän päivän aikana olen käynyt kirppiksillä. Muutama asia ihmetyttää kierrellessäni eri kirpputoreilla. Ennen vanhaan Pelastusarmeijan kirpputoreilta sai edullisesti tuotteita. Pelastausarmeijanhan pitäisi olla köyhien asialla. Kuitenkin nykypäiviän hinnat niissä ovat huippuhintoja. Hinta ja laatusuhde ei aina kohtaa ja monesti saakin huomata, että kaupassa myydään halvemmalla. Itse olen joskus vuosi sitten ostanut kankaisen pyykkikorin ihan oikeasta kaupasta...olikohan Ikea, jos en ihan väärin muista? Sattumalta näin perjantaina paikallisen Pelastusarmeijan myymälässä samanlaisen ja uteliaisuuttani katsoin hintaa. Hui kauhistus...Sellainen halpakaupan kangaspussukka maksoi siellä 10 euroa. Itse olen maksanut omastani muutaman euron liikkeesä. Lisäksi Pelastusarmeijalla ei saa tinkiä. Tavarat on lahjoituksena sinne viety, mutta kuulema "ammattihinnoittelijat" hinnoittelevat ne ensin. Eräs nuorehko mies kyseli keinonahkaisen takin hintaa, vanhakin kuin mikä. Myyjä sanoi, että ei missään nimessä alle 15 euroa, kun sehän on melkein ilmainen. Harvoin itse mitään sieltä ostan...Kerman Saven kulahtanut uunivuokakin maksoi 8 euroa. En tarkalleen tiedä mitä kaupassa maksaa, mutta vanha on aina vanhaa. Tavallisilta yksityisiltä itsepalvelukirppiksiltä saa taatusti halvemmalla tavaraa. Pelastusarmeijan tädit toteavat yleensä, että tuotto menee hyvään tarkoitukseen. Ihmettelen, ettei sitten Suomen vähäosaisia tueta suoraan edullislla ostoksilla. Luulempa, että ne vaateröykkiöt lojuvat myymälöissä vuosikaupalla, kun hinnat ovat pilvissä. Sitten joskus lopputarvesta sitten myydään toppatakkeja -50% alehintaan.
Tänään sitten kävin itsepalvelukirppiksellä, jossa on satamäärin pöytiä ja niissä vaatteita ja kaikkea maan ja taivaan väliltä. Tosin ihmettelin aika paljon sellaista myyntiartikkelia kirppispöydällä, kuin kermavaahdolla täytetyt laskiaispullat. Sellaisia oli joku leiponut omalle pöydälleen. En ole perehtynyt siihen, mitä sanotaan hygieniapassin suorittamisesta kirpputorimyynnistä ja mitä tulisi tietää elintarvikkeiden säilyttämisetä lämpimässä tilassa. Ainakin näin maalaisjärjellä ajatellen kermaisia tuotteita ei saa säilyttää huoneen lämmössä ja sitten myydä edelleen. Nehän todennäköisesti seisovat pöydällä myynnissä koko päivän ellei vielä seuraavankin.. Kaikkea ne ihmiset keksivätkin rahaa hankkiakseen ja ehkä joku tyhmyyksissään ostaa ja saa mahavaivoja niistä. Itse en ainakaan menisi ostamaan niitä.
15 Lähettänyt: Tarjuska - 17.2.2007 klo 22.11